**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΈΒΡΟΥ**

**ΔΗΜΟΣ ΣΑΜΟΘΡΑΚΗΣ**

**Σαμοθράκη 14/6/2021**

**Αριθμ. Πρωτ: 2848**

**Προς ΥΠΕΝ**

**Υφυπουργό Χωροταξίας και Αστικού Περιβάλλοντος**

**κ. Ταγαρά Νικόλαο**

* Ένας νόμος για την εκτός σχεδίου δόμηση για τα ΄΄τυφλά΄΄οικόπεδα, ο νόμος Ν. 4759/2020-ΦΕΚ 245/Α/9-12-2020 άρθρο 40 παράγραφος 1, φαίνεται να περιλαμβάνει τα ΄΄τυφλά΄΄στην παρέκκλιση των 2 χρόνων που δίνεται για τα γήπεδα κάτω των 4 στρεμμάτων επί χαρακτηρισμένων οδών.
* Σε επόμενο Ν.4764/2020-ΦΕΚ 256/Α/23-12-2020 άρθρο 145 παρ.2 σελίδα 1261, αφαιρείται εντελώς η περίπτωση του πρώτου νόμου έχοντας προκαλέσει σύγχυση και ασάφεια για το τί ισχύει τελικά για τα ΄΄τυφλά΄΄ οικόπεδα άνω των 4 στρεμμάτων .
* Επιπρόσθετα δε για μέρη όπως η Σαμοθράκη, όπου οι ιδιοκτησίες δεν δημιουργήθηκαν από διανομή ή κλήρο όπου σε αυτή την περίπτωση ορίζονται και αποτυπώνονται, αλλά δημιουργήθηκαν από χρησικτησία με παλαιούς δρόμους και που δεν είναι αποτυπωμένοι επίσημα και κατακυρωμένα, έχει ως αποτέλεσμα όλα τα εκτός σχεδίου να θεωρούνται ΄΄τυφλά΄΄οικόπεδα άρα μη οικοδομήσιμα .
* Το ίδιο καθεστώς ισχύει και για τους οικισμούς, πλην 3 οι υπόλοιποι 7 δεν έχουν ρυμοτομικό άρα και ούτε οικόπεδα οικοδομήσιμα.
* Η ανάπτυξη του νησιού μας έχει παγώσει. Το 95% των περιπτώσεων εντός και εκτός σχεδίου στερούνται οικοδομησιμότητας.
* Η Σαμοθράκη εκπέμπει S.O.S για άμεση λύση :
1. Ζητάμε την άμεση αποτύπωση κύρωση των δρόμων Αστικής και Αγροτικής οδοποιίας.
2. Διευθέτηση και διευκρίνηση άμεσα προς τις πολεοδομίες για το κενό του νόμου που δημιουργήθηκε από τους 2 προηγούμενους νόμους.

Αποδέκτες :

1. Αποκεντρωμένη Διοίκηση τμήμα πολεοδομίας κα. Δρικούδη Θεοδώρα.
2. Αποκεντρωμένη Διοίκηση κ. Παράσχου Αναστάσιος.
3. Υφυπουργός χωροταξίας και αστικού περιβάλλοντος κ. Ταγαράς Νικόλαος.
4. Βουλευτές Έβρου Κελέτσης Σταύρος, Δημοσχάκης Αναστάσιος, Δερμεντζόπουλος Χρήστος, Γκαρά Αναστασία.

Με εκτίμηση

Αντιδήμαρχος Σαμοθράκης

Γλήνιας Ιωάννης